**LATINKONKURRENCEN 2019-20**

Klassikerforeningen indbyder hermed **elever i 3.g med latin på A-niveau samt elever i 2.g og 3.g med latin på B- og C-niveau** til at deltage i foreningens latinkonkurrence. Konkurrencen finder sted **onsdag d. 5. februar 2020** og er en skriftlig prøve på 2 timer med alle hjælpemidler (dog ikke internet).

Hver skole kan placere prøven, hvornår på dagen det passer bedst, bare eleverne får 120 minutter til besvarelsen. Hver skole sørger selv for lokale og vagt(er).

Der vil være to opgaver: én opgave for A/B-niveau og én for C-niveau. De to opgaver indeholder enslydende spørgsmål, men der gives mere hjælp til C-niveau-opgaven.

**OPGAVERNES INDHOLD**

**1) Oversættelse af en bearbejdet latinsk tekst**

Med teksten følger en del gloser, men eleverne skal også på jagt i ordbogen.
Der følger ingen oversættelse af den latinske tekst med som hjælp.

**2)** **Spørgsmål til teksten vedrørende morfologi, syntaks og indhold.**

**TILMELDING**

Hver skole bedes –  **senest onsdag d.22. januar 2020** – sende en mail til Christel Tvedegaard Lund (christelklassikerforeningen@gmail.com) med oplysninger om, hvor mange elever skolen deltager med, og på hvilket niveau eleverne er. Husk at angive latinlærerens mailadresse og mobilnummer.

**KONKURRENCEN**

Opgaven sendes per mail til de involverede lærere senest mandag d. 3. februar 2020 kl. 16.00.

Når prøven er afholdt, vælges af skolens latinlærer den bedste opgavebesvarelse per latinhold, som senest fredag d. 21. februar 2020 sendes til Christel Tvedegaard Lund, elektronisk til christelklassikerforeningen@gmail.com, eller fysisk til N. Zahles Gymnasieskole, Nørre Voldgade 5-7, 1358, København K.

**AFGØRELSEN**

Resultatet vil foreligge senest i slutningen af marts og meddeles per mail. Vindernes navne offentliggøres også på foreningens hjemmeside, og præmieoverrækkelsen vil finde sted lørdag d. 18. april 2020.

**PRÆMIEN**

Der er en samlet præmiesum på 5000 kr.

Eventuelle spørgsmål til latinkonkurrencen kan rettes til Christel Tvedegaard Lund (christelklassikerforeningen@gmail.com).